CELEX: 62007CA0567
Language: mt
Date: 2009-10-01 00:00:00
Title: Kawża C-567/07: Sentenza tal-Qorti tal-Ġustizzja (L-Ewwel Awla) tal- 1 ta’ Ottubru 2009 (talba għal deċiżjoni preliminari mir-Raad van State — L-Olanda) — Minister voor Wonen, Wijken en Integratie vs Woningstichting Sint Servatius (Moviment liberu tal-kapital — Artikolu 56 KE — Restrizzjonijiet — Ġustifikazzjonijiet — Politika ta’ akkomodazzjoni soċjali — Servizzi ta’ importanza ekonomika ġenerali)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/6
            
         Sentenza tal-Qorti tal-Ġustizzja (L-Ewwel Awla) tal-1 ta’ Ottubru 2009 (talba għal deċiżjoni preliminari mir-Raad van State — L-Olanda) — Minister voor Wonen, Wijken en Integratie vs Woningstichting Sint Servatius
   (Kawża C-567/07) (1)
   
   (Moviment liberu tal-kapital - Artikolu 56 KE - Restrizzjonijiet - Ġustifikazzjonijiet - Politika ta’ akkomodazzjoni soċjali - Servizzi ta’ importanza ekonomika ġenerali)
   2009/C 282/09
   Lingwa tal-kawża: L-Olandiż
   
      Qorti tar-rinviju
   
   Raad van State
   
      Partijiet fil-kawża prinċipali
   
   
      Rikorrent: Minister voor Wonen, Wijken en Integratie
   
      Konvenuta: Woningstichting Sint Servatius
   
      Suġġett
   
   Talb għal deċiżjoni preliminari — Raad van State — Interpretazzjoni tal-Artikoli 56, 58, 86(2), 87 u 88 KE — Liġi nazzjonali li tipprojbixxi, fin-nuqqas ta’ awtorizzazzjoni bil-quddiem mill-Ministru kkonċernat, l-eżerċizzju ta’ attivitajiet transkonfinali minn impriża li għandha l-inkarigu, skond il-liġi, li twettaq xogħlha fil-kuntest tal-politika tal-akkomodazzjoni soċjali tal-Istat Membru kkonċernat — Politika tal-akkomodazzjoni soċjali u interess ġenerali
   
      Dispożittiv
   
   L-Artikolu 56 KE għandu jiġi interpretat fis-sens li jipprekludi leġiżlazzjoni nazzjonali, bħal dik inkwistjoni fil-kawża prinċipali, li tissuġġetta l-eżerċizzju tal-attivitajiet transkonfinali fil-qasam tal-akkomodazzjoni soċjali ta’ entitajiet awtorizzati, fis-sens tal-Artikolu 70(1) tal-Liġi dwar l-Akkomodazzjoni Soċjali (Woningwet), għal kisba ta’ awtorizzazzjoni amministrattiva bil-quddiem, sa fejn tali leġiżlazzjoni ma tkunx ibbażata fuq kriterji oġġettivi, mhux diskriminatorji u magħrufin minn qabel, li jistgħu jillimitaw b’mod suffiċjenti l-eżerċizzju tas-setgħa diskrezzjonali mill-awtoritajiet nazzjonali, ħaġa li għandha tiġi vverifikata mill-qorti tar-rinviju.
   
      (1)  ĠU C 64, 08.03.2008.